Jesus-treet

Jesus sier:

Bli i meg, så blir jeg i dere.

Jeg er vintreet, dere er greinene.

Den som blir i meg og jeg i ham, bærer mye frukt.

*Joh 15.4a,5*

**Ønsker du å høre til hos Jesus**

**som ei grein på Jesus-treet?**

**Skriv navnet ditt på et hjerte, og heng det opp på treet.**

Sammen er vi et fellesskap av greiner

- knyttet til Jesus og knyttet til hverandre.

Scrabble

til Guds ære

Og nå, vår Gud, takker vi deg og lovsynger ditt herlige navn.

*1.Krøn 29.13*

**Hvordan er Gud?**

**Hvilket ord vil du bruke for å beskrive hvem Gud er?**

**Bruk bokstavene til å skrive ordet på brettet**

**Takk Gud, for at Gud er den han er.**

Misjon

Hver den som påkaller Herrens navn, skal bli frelst.

Men hvordan kan de påkalle en de ikke tror på?

Hvordan kan de tro på en de ikke har hørt om?

Og hvordan kan de høre uten at noen forkynner?

Og hvordan kan de forkynne hvis de ikke er utsendt?

*Rom 10.13-15.*

**Be for:**

* **Landene hvor NLM driver misjon**
* **Misjonærene våre**
* **Arbeidet de driver**
* **At folk skal begynne å tro på Jesus**
* **At flere vil dra ut som misjonærer**

Takk

Takk Herren, for han er god,

evig varer hans miskunn.

*Salme 118.1*

**Takk Gud for alt Gud har gitt deg**

* Klær, mat og hjem
* Venner og familie
* Gode opplevelser
* Bønner som Gud har besvart
* Alt godt i livet ditt

**Ta en «diamant», la den symbolisere noe du takker Gud for,**

**og legg den ned på korset.**

**Legg byrdene dine på Jesus**

Jesus sier:

«Kom til meg,

alle dere som strever og bærer tunge byrder,

og jeg vil gi dere hvile.»

**Er det en synd, bekymring, byrde eller hendelse som du ønsker å komme til Jesus med?**

**Ta en stein,**

**la steinen symbolisere byrden du bærer på,**

**og legg den fra deg ved korset.**

Tenn et lys

«For jeg vet hvilke tanker jeg har med dere,

sier Herren,

fredstanker og ikke ulykkestanker.

Jeg vil gi dere fremtid og håp.»

Jer 29.11.

**La lyset symbolisere**

**et håp, et ønske, en bønn**

**for fremtiden**

Be for verden

Herren gir sitt folk kraft,

Herren velsigner sitt folk med fred.»

*Salme 29.11.*

**Be for:**

**- Fred**

**- De som er på flukt**

**- De som blir forfulgt fordi de er kristne**

**- De som ikke har hørt om Jesus**

**Se på globusen,**

**Er det noen land eller steder du spesielt vil be for?**

**Vær stille**

**Sammen med Jesus**

Herre Jesus Kristus

du står her foran meg

du er også bak meg

du er ved min høyre side

du er ved min venstre side

du er over meg

du er under meg

du omgir meg på alle sider

du bor i mitt hjerte

du gjennomtrenger meg helt

du elsker meg,

Herre Jesus

**Hør på musikken**

**Snakk med Jeesus om hva du vil**

**Og lytt om det er noe Jesus vil si til deg.**

Smak

Og se at Herren er god!

Bønnekrukke

Be, så skal dere få.

Let, så skal dere finne.

Bank på, så skal det lukkes opp for dere.

For den som ber, han får,

og den som leter, han finner,

og den som banker på, skal det lukkes opp for.

*Matteus 7.7*

**Er det noe i livet ditt du vil at noen skal be for?**

**Er det noen du kjenner som du vil at noen skal be spesielt for?**

**Skriv hva det gjelder på bønnelappen, og legg i bønnekrukka.**

**Disse lappene blir lest av forbedere, som vil be for bønneemnet ditt i uka som kommer.**

Forbederne har taushetsplikt.

Du trenger ikke skrive navnet ditt, eller navnet til den det gjelder.

Vær et lys i verden

Jesus sier:

Dere er verdens lys.

**Er det noen du vil være et lys eller en oppmuntring for i uka som kommer?**

**Hvordan kan du glede ham eller henne?**

**Tenn et lys.**

**La lyset symbolisere han eller hun som du vil være til glede for**

**i uka som kommer.**

Klagemur

Herre, hør min bønn og lytt til mitt rop,

vær ikke døv når jeg gråter!

*Salme 39.13.*

**Vi kan komme til Gud med alt**

**– også klager over det som er vondt og vanskelig**

Har du noe du vil klage til Gud over?

Skriv det ned på en lapp,

rull lappen godt sammen slik at ingen kan se det,

og stikk lappen inn i klagemuren.

**Fortell Gud om det som er vondt og vanskelig**

**Og klag til ham**

Denne lappen er mellom deg og Gud.

Tilgivelse

Gud, du kjenner og elsker oss alle.

Vi har gjort deg imot.

Vi har glemt deg og det du vil vi skal gjøre.

Vi har tenkt mer på oss selv enn på andre.

Tilgi oss for Jesu skyld.

**Er det noe du har dårlig samvittighet for?**

**Bekjenn det til Gud ved å skrive det ned på en lapp**

**og be Gud om tilgivelse.**

**Brenn lappen på bålet eller Kjør lappen gjennom makuleringsmaskinen.**

På samme måte som lappen din er borte for alltid,

er synden borte for alltid i Gud sine øyne

på grunn av det Jesus gjorde på korset for deg.

**Du er tilgitt!**

Helt perfekt

Her gjelder ikke det som mennesker ser.

For mennesker ser det som øynene ser,

men Herren ser på hjertet.»

*1.Sam 16.7b*

**Se deg i speilet.**

**Du er helt perfekt**

**Skapt i Guds bilde**

**Akkurat slik han ville ha deg**

Gud sier:

du er dyrebar i mine øyne, høyt aktet

og jeg elsker deg.

*Jesaja 43.4*

Alt du behøver

Så skal min Gud,

som er så rik på herlighet i Kristus Jesus,

gi dere alt dere trenger.

*Fil.4.19*

**Hva trenger du i dag?**

**Ta det du har behov for**

**og legg lappen inn i Bibelen din.**

Men Åndens frukt er kjærlighet, glede, fred, overbærenhet, vennlighet, godhet,

trofasthet, ydmykhet og selvbeherskelse.

*Gal 5.22*